**Oppsummering fra første møte i arbeidsgruppen Notodden 6. mai 2020**

Tilstede: Bård Gunnar, Anne N, Sissel, Kari, Åsmund, Carl Magnus, Reiar, Kirsten Linnea, Anne S, Torgeir, Cecilie, Tone, Idar, Sigrid Jangaard Strand, Peer Andersen og Kjerstin Eek Jensen.

Presentasjonsrunde og oppklaringer av gruppens sammensetning.

**Sak 1** - **Gjennomgang av prosjektet og mandatet**

Studieporteføljeprosjektet og mandatet ble gjennomgått. Dette har ikke blitt presentert på personalmøte tidligere så det var derfor behov for en gjennomgang av dette.

En nettside er laget for studieporteføljeprosjektet. Her blir referat og annen relevant informasjon lagt ut. Siden skal lenkes til intranettet. Kommentarer kan legges inn her om noen ønsker å gi innspill til prosjektleder.

Lenke til nettsiden: <https://blogg.usn.no/spp-hiu/>

**Sak 2**- **Arbeidsgruppenes mandat og rolle**

Carl Magnus leder arbeidsgruppen og rapporterer inn til prosjektgruppen.

Arbeidsgruppen skal komme med sine innspill innen 15. august.

I tillegg til at arbeidsgruppen skal komme med innspill til prosjektgruppen om hvordan et (eller flere) scenariet for campus Notodden kan se ut i fremtiden, skal gruppen også tenke over utviklingsmuligheter for HIU som fakultet.

Det er viktig å presisere at ingen studiesteder skal legges ned, alle skal bestå. HIU skal ikke konkurrere med hverandre hva studieportefølje angår, men være supplerende.

Arbeidsgruppen tok opp at de estiske fagene ikke er representert i prosjektgruppen. Det var et klart ønske om at en fra de estetiske fagene skulle inn i prosjektgruppen. Dette blir fulgt opp og diskutert i prosjektgruppen og deretter fremlagt for dekanen som er den som må ta beslutningen.

Prosjektgruppen vil i løpet av mai komme med en tydelig bestilling til hva arbeidsgruppene skal levere innen 15. august.

**Sak 3**- **Den videre prosess med arbeidet**

Arbeidsgruppene skal levere sine betraktninger med frist 15. august, deretter skal prosjektgruppen jobbe videre. Denne fasen av studieporteføljeprosjektet skal være ferdig til høsten. Ingen av gruppene skal ta noen politiske avgjørelser, men skissere scenarier.

**Sak 4**- **Orientering av bakgrunnsmaterialet. Hva har vi og er det mer vi trenger fremover?**

Kjerstin og Sigrid orienterter om hva som nå er tilgjengelig av bakgrunnsmaterialet, samt hva som kommer.

Gruppen ble anmodet om å komme med innspill om det var ting de ønsket av bakgrunnsmateriale.

**Sak 5**

Det var ikke tid til å gjennomgå porteføljen på dette møtet. Det blir gjort på neste møtet.

**Sak 6**

Det ble en kort innledende diskusjon vedrørende utviklingen av porteføljen. Dette er imidlertid noe som må ta oss opp i kommende møter.